
Riigihanke “Microsoft Office litsentside rendileping Narva Linnavalitsusele 2014-2017” avatud hankemenetluse korraldamine
1. Asjaolud ja menetluse käik

Narva Linnavalitsus kasutab järgmist tarkvara: Raamatupidamine 5.0, Fine Reader, Dateli programmid (Narva Linnavalitsuse istungite infosüsteem, kirjade register, lepingute register), MS Office, MS Windows XP-7, Narva linna Koduleht, Linnus  Hermann, 3D modell Narva   bastionid, AutoCAD.   30 juunil 2014 lõpeb hankeleping nr 3110646 (meie 49 30.06.2011), millega renditi Narva Linnavalitsuse, ning selle osakondade ja teenistuste arvutitöökohtadele 230 MS Office litsentsi. Linnavalitsuse häireteta töö tagamiseks tuleb sõlmida uus tarkvara rendileping. 2014 eelarves antud kulud  on ettenähtud summas 30 tuhat eurot ja NARVA LINNA ARENGUKAVAs 2008–2017 planeeritud. Narva Linnavolikogu on võtnud vastu 26.09.2013 määrusega nr 22 '"NARVA LINNA ARENGUKAVA 2008–2017'", mille osana on eelarvestrateegia (ES) samaks perioodiks. 
ES-s on esitatud järgmised andmed (lk. 76): “1) Üldised valitsussektori teenused 
2013-2015 aastatel on kavandatud kulud andmekaitse ettekirjutustega ISKE korralduseks ja läbiviimiseks ning kulud intraneti arenduseks vastavalt arengukavale. 2014 aastal planeeritakse tegevusi infotehnoloogia arvutipargi väljavahetamiseks ja tarkvara uuenduste soetuseks. 
Vahendid, mis on vajalikud 2014 aastal toimuvate Euroopa parlamendi valimiste ja 2015 aasta Riigikogu valimiste korraldamiseks, on esitatud reservtegevuste nimekirjas punktis 6.7. 
Kuni 2014 aastani kehtivad tarkvara rendileping ja audiitoriteenuste leping, sellest tulenevalt järgnevatel perioodidel tuleb korraldada uusi hankeid. Kulud järgnevateks aastateks on kavandatud 2013.aasta tasemel.“ 

 Hankedokumendid on Narva Linnavalitsuse 05.02.2014 korraldusega nr 108-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega kooskõlastatud. 
2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Riigihangete seaduse § 10 lõige 1 punkti 2 kohaselt on riigihangete seaduses sätestatud korda kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes on riigihangete seaduse mõistes on hankija.

2.3 Kohaliku omavalitsuse üksuse finantsjuhtimise seaduse § 28 lõike 3 kohaselt võivad valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.
2.4 Narva Volikogu 26.09.2013 määrusega nr. 22 ““ Narva linna arengukava aastateks 2008-2017““ kinnitatud Narva linna arengukava

3. Otsus

3.1. Algatada riigihanke „Microsoft Office litsentside rendileping Narva Linnavalitsusele 2014-2017“ avatud hankemenetlus  vastavalt lisatud hankedokumentidele.

3.2. Määrata ülalnimetatud riigihankes hankijaks Narva Linnakantselei ( registrikood 75008485 ) ning riigihanke eest vastutavaks isikuks Irina Švets.
3.3. Volitada Narva Linnakantseleid, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga asjade ja teenuste hankeleping.

4. Rakendussätted
4.1. Korraldus jõustub seadusega sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, seejuures hanke alusdokumendi, riigihanke seaduses sätestatud korras. Korralduse vaidlustamine toimub Tartu Halduskohtu Jõhvi kohtumajas.

